| M2 (Juodkalnija) |
| --- |
| **Petrovacas–Serbijos siena** |
|  |
|  |
|  |
| Valstybės | Juodkalnijos vėliava Juodkalnija |
| Ilgis | 187 km |
| Pradžia | Petrovacas |
| Pabaiga | Serbijos siena (Barski Mostas) |
| Miestai | Petrovacas, Podgorica, Kolašinas, Moikovacas, Bijelo Polė |

Juodkalnijos **magistralinis kelias M2** (juodkal. *Magistralni put M2*) – seniausias ir svarbiausias pakrantę ir Juodkalnijos šiaurę jungiantis kelias. Jis eina nuo Budvos opštinos gyvenvietės Petrovaco per Podgoricą, Kolašiną ir Moikovacą iki Barski Mosto prie Serbijos sienos. Iki 2006 m. M2 keliui buvo priskiriama ir atkarpa nuo Kroatijos sienos prie Debeli Brijego iki Petrovaco – Adrijos-Jonijos automagistralės (Jadranska Magistrala) dalis. Iki tol kelias laikytas Juodkalnijos kelių sistemos „stuburkauliu".

Žinomiausia kelio dalis yra Platijės kanjonas, kuriame gyvybes prarado daugiau nei 1200 žmonių. Statomas Baro–Belgrado greitkelis (pažymėtas raudonai žemėlapyje) turi perimti pagrindinės jungties tarp Podgoricos ir Kolašino vaidmenį ir užtikrinti saugesnį bei greitesnį susisiekimą apeinant Platijės kanjoną.

Istorija
--------

Šio reikšmingo kelio statyba prasidėjo 1953 m. Pabaigtas 1971 m.

Dalis M-2 magistralės, kuri iki 2016 m. sausio buvo žinoma kaip M-21, ėjo per Bijelo Polės centrą, o tai lėmė dideles spūstis. Siekiant palengvinti transporto srautus Juodkalnijos Transporto ir jūrų reikalų ministerija inicijavo miesto aplinkkelio projektą. Pastačius aplinkkelį 2014 m. kovo 27 d. atitinkamai buvo pekeistas ir M-21 maršrutas, t. y. M-21 kelias eina ne per miestą, bet per aplinkkelį.

2016 m. sausį Transporto ir jūrų reikalų ministerija paskelbė apie naują valstybinių kelių kategorizacijos sistemą. Pagal ją M2 automagistralė buvo sutrumpinta, nuo jos atskirta palei pakrantę nuo Kroatijos sienos iki Petrovaco ėjusi atkarpa, kuri priskirta naujai suformuotai M1 magistralei. Šiaurinėje kelio dalyje M2 magistralė nukreipta nuo Ribarevinės į šiaurę per Bijelo Polę iki sienos su Serbija, vietoje maršruto per Beranę ir Rožaję iki sienos su Serbija, kuris tapo naujai sukurta M5 magistrale.

Trasa
-----

Nuo Petrovaco kelias eina į krašto gilumą. Už Podgoricos eina Moračos kanjonu iki Kolašino ir Moikovaco. Nuo čia per Beranę ir Rožaję pasiekia Serbijos pasienį.

Nuorodos
--------

1. 1 2   „Pravilnik o kategorizaciji državnih puteva" [Valstybinių kelių kategorizacijos taisyklės]. *www.sluzbenilist.me* (Montenegrin). Official Gazette of Montenegro. 5 January 2016. Nuoroda tikrinta 14 February 2019.  CS1 priežiūra: Neatpažinta kalba (link)
2. ↑  Miroslav Doderović, Zdravko Ivanović Drumski saobraćaj u Crnoj Gori, 2012 ruduo, Matica crnogorska, tikrinta 20015-05-24, p. 482–483 "Naјznačајniјi је оd njih, svаkаkо, јаdrаnski put M-2, pоpulаrnо nazvаn Јаdrаnskа mаgistrаlа, kоја prеdstаvljа kičmu putnе mrеžе Crnе Gоrе, јеr sе оd njе оdvајајu ili sa njom ukrštајu skоrо svi vаžniјi putni prаvci u zemlji. Оvај put pоvеzuје dеsеt оpštinskih cеntаrа u Crnој Gоri, а njimе sе Crna Gоrа uključuје u mеđunarоdnu putnu mrеžu. "
3. ↑  Platije pojele 1200 života Archyvuota kopija 2019-12-20 iš Wayback Machine projekto.. **Lietuviškai**: „Platijė pasiglemžė 1200 gyvybių"
4. ↑  Miroslav Doderović, Zdravko Ivanović Drumski saobraćaj u Crnoj Gori, 2012 ruduo, Matica crnogorska, tikrinta 20015-05-24, p. 483. „Izgrаdnjа Јаdrаnskоg puta na tеritоriјi Crnе Gоrе pоčеlа је 1953. gоdine а zаdnjа njеgоvа diоnicа zаvršеna је 1971. gоdinе."
5. ↑  „Informacija o prekategorizaciji dionica državnih puteva" [Informacija apie nacionalinių kelių dalių perkategorizavimą] (PDF) (Montenegrin). Juodkalnijos vyriausybė. 2014-03-27. p. 6. „Novoizgrađena obilaznica Bijelog Polja kategorisati kao dio magistralnog puta M-21 Ribarevine – Barski Most."  CS1 priežiūra: Neatpažinta kalba (link)